cyanic-selkie/wikianc huggingface dataset:
Portmeirion
Ta brooillagh cashtal mean-eashagh ayns keyll faggys da'n valley beg. Ta feanish ayn jeh fo enmyn Castell Deudraeth, Castell Gwain Goch as Castell Aber Iau. Screu Giraldus Cambrensis er ayns 1188. Ta thie mooar Victorianagh 'syn ard myrgeddin, as eshyn fo'n ennym Castell Deudraeth. Chionnee Williams-Ellis eshyn jeh'n naim echey, y Reejerey Osmund Williams, Lv, as v'eh fo goaill eh stiagh ayns ard-hroggalys thie oast Phortmeirion, agh haink caggey as doilleeidyn elley. Fy-yerrey, ghow y hreisht cooney Heritage Lottery Fund, European Regional Development Fund as Wales Tourist Board dys jannoo thie oast jeh. V'eh foslit ec Bryn Terfel er 20 Mee Luanistyn 2001.
Portmeirion ayns cultoor y theay
Ta Portmeirion ry-akin ayns ymmodee fillmyn, myr boayl frangagh 'syn Oarpey dy cadjin. Myr sampleyryn, skeeal "View from the Villa" 1960 jeh'n chlaare Danger Man lesh Patrick McGoohan; skeeal 1976 Doctor Who "The Masque of Mandragora" 'syn yn Iddaal Aavioghey; skeeal jeh Citizen Smith as y feniagh ayns Rimini; as Wiggyville in claare Cbeebies Gigglebiz.
Ta'n ymmyd share jeh 1966-1967, tra haink McGoohan erash dys goaill caslyssyn çheumooie er son The Prisoner, ny ghrama surreal peeikearys. Va Portmeirion The Village raad v'eh ayns pryssoon. Rere mian Williams-Ellis, cha dug ad ennym er Portmeirion myr ynnyd y straih derrey'n skeeal s'jerree. Haink y chlaare dy ve ny feer ennoil, as ta ard-jeeaneyder cur keayrt er foast. Ta co-chruinnaghtyn bleinoil Prisoner ayn. Ta "thie" y charracteyr hene ny happ Prisoner nish. Er bun y chiangley shoh, ta claareyn fomyssagh er nyn nyannoo 'sy valley beg myrgeddin. Ren skeeal 'sy straih BBC The Celts aayannoo reayrtyssyn jeh The Prisoner. Ayns 1987, ghow Jools Holland ayrn ayns far-chlaare feer-skeealagh, The Laughing Prisoner, lesh Stephen Fry, Terence Alexander as Hugh Laurie. Ayns 2003, ghow ad fillym er son skeeal s'jerree y chlaare Cold Feet.
Ashoonaght
She cur sheese er olteynys ashoon ny steat seyr ee ashoonaght. Ta seyraanaght er ny reaghey rere jus soli, jus sanguinis ny dooghyssaghey. Ayns ardjyn ennagh y theihll, ta ashoonaght dooiney er ny reaghey liorish yn chynneeaghys oc, as cha nee liorish y teyraanaght. Ta'n ashoonaght fordrail reillys y steat er yn dooinney as t'ee fordrail yn dooinney coadey yn steat er.
Simiiformes
She myn-oardagh Phrimates eh Simiiformes. Ta'n ronney shoh goaill stiagh ny far-gheiney s'yrjey mie er enney ain: apagyn ny Shenn Seihill as ny Seihill Noa as apeyn. Son y chooid smoo, t'ad ny smoo na prosimee (ny far-gheiney s'inshley).
Lacey Turner
She ben-aghteyr Sostynagh ee Lacey Amelia Turner (ruggit er 28 Mayrnt 1988). Ta enney share urree er son e paart myr Stacey Slater 'sy çheabin EastEnders (2004–2010, 2014–jiu) liorish y BBC, raad t'ee er ny chosney ny smoo na treead aundyryn, goaill stiagh kiare aundyryn ayns ny National Television Awards as jeih aundyryn ayns ny British Soap Awards. Chammah's shen, t'ee er ny chloie ayns Bedlam, Switch (y daa jeu ayns 2012), as Our Girl (2013–2014).
Simiiformes
Rang-oardraghey
Shoh rolley ny kyneeyn simeeagh t'ayn:
Yn Braaid
Ta'n Braaid ny chlaghan ayns Skeerey Marooney, Mannin. Ta'n claghan ny hoie er çheet ry-cheilley ny raaidyn A24 (Forsdal dys Doolish) as A26 (Balley Sallagh dys Glion Vian).
Wallace & Gromit: The Curse of the Were-Rabbit
She scannane aittys bioghys stad-roie voish y vlein 2005 eh Wallace & Gromit: The Curse of the Were-Rabbit. Va'n scannane gientit liorish DreamWorks Animation as Aardman Animations. Ren United International Pictures rheynn y scannane 'sy Reeriaght Unnaneysit, as she eshyn va'n scannane jerrinagh lesh DreamWorks Animation hie er rheynn magh ec DreamWorks Pictures ayns ny Steatyn Unnaneysit, tra ren y teyrlann goll er oaie myr seyrlann heyr derrey v'eh kionnit ec Universal Pictures ayns 2016. V'eh stiurit ec Nick Park as Steve Box myr y nah ard-scannane liauyr ec Aardman, lurg Chicken Run (2000).
Victoria, yn Austrail
She steat Austrailagh eh Victoria. T'eh ny hoie ayns shiar yiass ny çheerey. Dy çheer-oaylleeagh t'eh ny steat mooarheeragh by loo, as t'eh çhemmal rish Bretyn Yiass Noa da'n twoaie, rish yn Austrail Yiass 'sy neear, rish y Tasmaan, harrish Keyllys Bass, 'sy jiass. Ta Victoria ny steat smoo gloo-phobbylagh 'syn Austrail, as ta begnagh 75% jeh pobbyl y steat cummal ayns Melbourne, preeu-valley yn steat as y chaayr smoo. T'eh er credjal dy row 30,000 Austrailee Vun-dooghyssagh cummal 'syn ard roish çheet yn choloinaghys Oarpagh ayns ny 1830yn. Ren feddyn magh yn airh 'sy vlein 1851 ayns Ballarat as Warrandyte caghlaa yn ard myr laare çhynskylagh as traghtee.
Jean Chapelain
She feelee as cremeyder Frangagh va Jean Chapelain (4 Nollick 1595 – 22 Toshiaght Arree 1674). Ren eh beaghey as obbraghey car y Grand Siècle, as t'eh share er enney myr reagheyder as bun-oltey yn Académie française. Hooar Chapelain ooashley mooar myr cremeyder lettyragh, agh va'n obbyr hene echey, daan mooar bentyn rish Jeanne d'Arc va enmyssit "La Pucelle" (1656) lampoonit ec e cho-emshiragh Nicolas Boileau-Despréaux.
Amber Joseph
She daawheeylleyder ratçhal keirdey Barbadagh ee Amber Joseph (ruggit er 15 Nollick 1999).
Tewynblustri
She balley, skeerey heayagh, ynnyd seyrey marrey as purt eeasteyraght 'sy Chorn eh Tewynblustri (Newquay).
Tina Turner
She arraneyder, daunseyr, ben-aghteyr, as ughtar va ruggit ayns ny Steatyn Unnaneysit as va jeant ny seyraanagh Elveeishagh va Tina Turner (ruggit myr Anna Mae Bullock; 26 Sauin 1939 – 24 Boaldyn 2023). V'ee enmyssit dy mennick myr "Queen of Rock 'n' Roll" ("Benrein y Chiall Rock 'n' Roll"), erreish j'ee ar-ghoo y gheddyn myr yn ard-arraneyder ayns Ike & Tina Turner Revue roish my ren ee launshey coorse rahoil myr cloieder lioree hene.
Ghow Turner toshiaght rish e coorse bea marish Kings of Rhythm lesh Ike Turner ayns 1957. Fo'n ennym Little Ann, chloie ee er e chied recortys, "Boxtop", ayns 1958. Ayns 1960, chloie ee da'n chied cheayrt myr Tina Turner lesh y tingyl "A Fool in Love". Haink er y phiyr Ike & Tina Turner dy ve coontit myr "nane jeh ny cloiaghyn bio smoo trean er-dy-rieau". Skeayll ad magh ard-arraneyn lheid as "It's Gonna Work Out Fine", "River Deep – Mountain High", "Proud Mary" as "Nutbush City Limits", roish my jagh ad er ny scarrey ayns 1976.
Ayns ny 1980yn, ren Turner launshey "foddee y çheet-neear share v'ayn rieau ayns shennaghys y chiaull". Ghow e albym Private Dancer voish y vlein 1984 stiagh yn arrane mooar "What's Love Got to Do with It", chossyn Aundyr Grammy son Recortys y Vlein as haink dy ve yn ynrican arrane eck ren roshtyn earroo nane er y chaart Billboard Hot 100. As ee 44 bleeaney d'eash, she ish va'n ellyneyr bwoirrin lioree hene shinney roshtyn baare y Hot 100. Haink ny smoo rah marish "Better Be Good to Me", "Private Dancer", "We Don't Need Another Hero (Thunderdome)", "Typical Male", "The Best", "I Don't Wanna Fight" as "GoldenEye". Car e turrys Break Every Rule World Tour ayns 1988, chur ee sheese recortys 'sy Guinness World Record son y lught eaishtagh eeckagh smoo (180,000) da cloieder erbee ny lomarcan.
Chammah's e coorse 'sy chiaull, chloie Turner ayns ny filmyn Tommy (1975) as Mad Max Beyond Thunderdome (1985). Ayns 1993, va What's Love Got to Do with It, fillym beashnyssagh va doltit voish e hene-veashnys I, Tina: My Life Story, skeayllt magh. Ayns 2009, hie Turner magh erreish j'ee goaill jerrey rish e turrys Tina!: 50th Anniversary Tour. Ayns 2018, haink urree dy ve ny bun-chooish da'n obbyr chiaullee Tina.
Ren ee creck ny smoo na 100 millioonyn dy recortyssyn er feie ny Cruinney as, rere shen, t'ee coontit myr nane jeh ny h-ellyneyryn smoo creckit v'ayn rieau. Hooar ee 12 Aundyr Grammy, goaill stiagh hoght aundyryn cohirreydagh, tree aundyryn er y Grammy Hall of Fame, as aundyr y Grammy Lifetime Achievement Award. She ish va'n chied ellyneyr gorrym as y chied ven v'er coodagh Rolling Stone. Chur Rolling Stone ee mastey ny 100 Ellyneyryn Share Rieau as ny 100 Arraneyderyn Share Rieau. Va rollage ec Turner er y Hollywood Walk of Fame as y St. Louis Walk of Fame. Daa cheayrt v'ee indughtit 'sy Rock and Roll Hall of Fame, marish Ike Turner ayns 1991 as myr ellyneyr lioree hene ayns 2021.
As ee 83 bleeaney d'eash, hooar Turner baase lurg çhingys foddey-emshyragh er 24 Boaldyn 2023.
Kione Maghal
right|thumb|Thie Sollysh Chione Maghal She Kione Maghal (Maughold Head) y boayl smoo iaragh er Ellan Vannin as y boayl s'niessey rish Sostyn, as eh 50 km (31 mi) veih St Bees Head ayns Cumbria. Ta Kione Maghal ny lhie 'sy niar hwoaie jeh'n ellan ayns Skeerey Maghal, 5 km (3.1 mi) veih Rhumsaa er kione yiass Vaie Rhumsaa.
Hryhorii Skovoroda
She fallsoonagh jeh bun Cossackagh Ookraanagh va Hryhorii Skovoroda, ta goll er enney chammah myr Gregory Skovoroda ny Grigory Skovoroda (Gregorius Scovoroda; Григорій Савич Сковорода, Hryhorii Savych Skovoroda; Григо́рий Са́ввич Сковорода́, Grigory Savvich Skovoroda; 3 Nollick 1722 – 9 Sauin 1794). Ren eh beaghey as obbraghey ayns Impiraght y Roosh. She feelee, ynseyder as cummeyder y chiaull liturgagh v'eh. Ta'n cleaney as y chummaght echey er e cho-emshiree as er ny sheelogheyn haink ny yei coontit dy Socratagh, as dy mennick v'eh enmyssit "Socrates". Chur obbyr Skovoroda rish eiraght chultooragh yn Ookraan as y Roosh noa-emshiragh.
Kione Maghal
Ta thie sollysh gyn skimmee ry-gheddyn er y chione çheerey va troggit 'sy vlein 1914 ec Charles Alexander Stevenson. Ta'n thie sollysh goll fo currym as obbyr ec yn Northern Lighthouse Board.
Hryhorii Skovoroda
Screeu Skovoroda e heksyn ayns mestey tree çhengaghyn: y Clavish Agglishagh, yn Ookraanish, as y Rooshish, lesh kuse vooar d'abbyrtyn as focklyn voish yn Oarpey Heear as aaraaghyn 'sy Ladjyn as 'sy Ghreagish. Va'n chooid smoo jeh ny lettyryn foast er mayrn echey screeuit 'sy Ladjyn ny 'sy Ghreagish, agh ghow eh ymmyd jeh'n Rooshish Ynsit va ymmydit ayns Slobozhanshchyna ec y traa shen, eiyrtys er y Rooshaghey foddey v'ayn agh lesh ram abbyrtyn as focklyn Ookraanagh ayn chammah.
Va Skovoroda ynsit ec Collegium Mohileanum ayns Kiev (Kyiv 'syn Ookraan jiu). As cummaghtyn seihlltagh as spyrrydoil er ny lhiantyn, ren y fallsoonagh beaghey myr smooineyder-jeirkagh troailtagh. Ayns e hraaghtyn as cohagglooyn, ta feyshtyn biblagh lhie harrish y cheilley rish adsyn v'er ny scrutaghey hannah liorish Plato as ny Stoee. Va'n chied lioar liorish Skovoroda currit magh lurg e vaaish ayns 1798 ayns Caayr Pheddyr as va'n slane çhaglym soilshit magh ayns Caayr Pheddyr da'n chied cheayrt ayns 1861. Roish shen, cha row yn chooid smoo jeh ny h-obbraghyn echey ry-gheddyn agh ayns cummey laue-screeuyn.
Lily Harvey
She ben-aghteyr Sostynagh ee Lily May Turner (ruggit er 21 Nollick 1999), ta share ennit myr Lily Harvey. Ta enney urree er son e paart myr Shenice Quinn 'sy çheabin EastEnders liorish y BBC. She shuyr ee lesh ny ben-aghteyryn elley, Lacey Turner as Daisy Turner.
Pasheydys
Ta pasheydys çheet er cooid ta jeant jeh cray coagit. Ta troyn as dooghys y pasheydys rere y sorçh dy chray t'ad jannoo ymmyd jeh, as myr shen, ta saaseyn tradishoonagh er lheh ec ardjyn er lheh dy cadjin. Foddee pasheyder jannoo caghlaaghyn cooid liorish ny saaseyn t'ayn.
'Sy toshiaght, chiaddee ad cummey y nhee craie er laueyn ynrican. Ny s'anmey, ghow ad toshiaght jannoo ymmyd jeh queeyllyn, ayns Mesopotamia mysh 6,000-4,000 RJC. Y pasheydys s'leaie as fys ain er, shen jallooghyn deiney beggey hie er jannoo mysh 29,000–25,000 RJC. Y crockanys s'leaie as fys ain er, shen ass yn Çhapaan as jeant mysh 10,500 RJC. S'cosoylagh eh dy hooar magh sleih çhaghnyssyn pasheydys ayns ymmodee buill er feie ny cruinney gyn kiangley eddyr oc.
Stranger Things
She straih hellveeish drama far-skeealaght heanse Americaanagh eh Stranger Things. T'eh er ny chroo ec ny braaraghyn Duffer, ta gobbraghey myr stiureyderyn as ard-ghienteyderyn myrane lesh Shawn levy as Dan Cohen. Haink y chied straih magh er ny skeaylley er Netflix er 15 Jerrey Souree 2016 as va'n straih yerrinagh aanoait ayns Toshiaght Arree 2022. Ta'n straih bunnit ayns ny 1980yn 'sy valley far-skeealagh Hawkins, Indiana, as t'ee geiyrt er shiartanse dy chooishyn folliaghtagh, dorraghey, as erskyn-dooghyssagh ta taghyrt mygeayrt y valley.
Ren ny braaraghyn Duffer lhiassaghey Stranger Things myr mestey jeh'n drama ronsee marish meeryn erskyn-dooghyssagh goll rish atçhim as ennaghtyn lambaanagh, marish sampleyryn ogheragh rish pop-chultoor ny 1980yn. Va elmintyn stiureydagh as bun-chooishagh tayrnit magh ass obbraghyn liorish Steven Spielberg, John Carpenter, David Lynch, Stephen King, Wes Craven as H. P. Lovecraft. Hayrn ad breeaghys voish prowaltyssyn va jeant car y Chaggey Feayr as sheiltynyssyn co-chialg va goaill stiagh prowaltyssyn reiltyssagh folliaghtagh.
Placosoa
She bun-phossan neuvertebragh eh Placosoa. Ta strughtoor placosoagh ny sloo cramp na baagh yl-chillagagh elley nagh vel ny headane. She un dooie ayn rere rang-oardraghey cadjin, shen Trichoplax adhaerens, agh ta caghlaays ayn, myr shen ta ymmodee dooieyn casley rish y cheilley ayn, foddee. Ga dy jagh ad er feddyn ayns 1883 ec Franz Eilhard Schulze, as va obbyr jeant orroo ayns ny 1970yn ec Karl Gottlieb Grell cha nel ennym cadjin oc foast. She "beiyn rea" keeayll yn ennym oaylleeagh oc.
Yernish Veanagh
By hengey Ghaelgagh ee Yernish Veanagh. Hie ee er loayrt er feie Nerin, Nalbin as Mannin eddyr y 10oo as 12oo eash. Myr shen, she co-emshiragh y Çhenn Vaarle anmagh as y Vaarle Veanagh leah v'ayn. Ta ny çhengaghyn Gaelgagh jeianagh nyn glein Yernish Veanagh. She çhengey smoo sheeynt Bretin Vooar v'ayn derrey'n 12oo eash anmagh as skeaylley Vaarle Veanagh. Bentyn rish tasht lettyraght er mayrn, cha nel monney çhengaghyn Oarpagh mean-eashagh corrym rish Yernish Veanagh. Ayns ayrn, shen kyndagh rish obbyr greimmaltagh kuse dy scoillaryn 'syn eash jeianagh leah. Ta mooadys ny feniagh-skeealyn, shennaghyssyn, noo-hennaghyssyn as reddyn elley cowraghey treisht ny Gaelgeyryn ynsit mean-eashagh 'sy çhengey v'oc. Ta'n chooid smoo jeh'n tasht lettyraght er mayrn ayns Nerin; cha nel monney ayns Nalbin ny Mannin.
Donnag faiyr
She foillycan 'sy ghenus Maniola ee donnag faiyr (Maniola jurtina). T'ee ry-akin 'sy chryss Phalearctagh, goaill stiagh yn Oarpey yiass, yn Roosh, yn Aishey Veg, yn Earack, yn Eeraan, yn Affrick Hwoaie as ny h-Ellanyn Canaaragh.
Ta scansh baghtal eddyr y daa cheintys. Ta daahghyn ny fir ny s'ouyrey, as ta ny cowraghyn sooilley oc ny sloo. Ta skead jiarg-buigh er skianyn hoshee ny bwoirrinee. Ta ny firrynee getlagh ny sodjey na bwoirrinee. Ec y daa cheintys, ta cowraghyn sooilley er çheu s'inshley ny skianyn jerrey dy cadjin, wheesh as 6 er dagh skian.
Chicken Run
She scannane aittys bioghys stad-roie voish y vlein 2000 eh Chicken Run. Hie yn scannane er ny ghientyn liorish Pathé as Aardman Animations marish paarteeas voish DreamWorks Animation. Y chied ard-scannane liauyr liorish Aardman as y kiaroo scannane liorish DreamWorks, v'eh stiurit ec Peter Lord as Nick Park voish scaa-chloie liorish Karey Kirkpatrick as skeeal liorish Lord as Park. Ta'n scannane goaill stiagh gooyn Julia Sawalha, Mel Gibson, Tony Haygarth, Miranda Richardson, Phil Daniels, Lynn Ferguson, Timothy Spall, Imelda Staunton, as Benjamin Whitrow.
Balley ny Croshey
Ta Balley ny Croshey (Crosby) ny valley beg ayns Skeerey Marooney, Mannin. Ta'n balley beg ny hoie 6 km heear veih'n phreeu-valley Doolish er yn A1, y preeu-raad eddyr Doolish as Purt ny h-Inshey. Ta'n Awin Doo roie trooid y valley beg.
Rick Moranis
She aghteyr, fer aitt, kiaulleyder, screeudeyr arrane, screeudeyr, as gienteyder Canadagh eh Frederick Allan Moranis (ruggit er 18 Averil 1953). Haink eh magh 'sy straih aittys sketçh Second City Television (SCTV) ayns ny 1980yn as ayns shiartanse dy filmyn Hollywood, goaill stiagh Strange Brew (1983), Ghostbusters (1984) as Ghostbusters II (1989), Little Shop of Horrors (1986), Spaceballs (1987), Honey, I Shrunk the Kids (1989, as ny filmyn eiyrtyssagh ayns 1992 as 1997), Parenthood (1989), My Blue Heaven (1990), as The Flintstones (1994).
Ayns 1997, ghow Moranis toshiaght er brishey liauyr voish yn aghteyrys son traa y chur rish e phaitçhyn myr dooinney treoghe. Cha ren eh cloie ayns fillym jantys-bio feie ny smoo na 20 bleeaney, agh chur eh e ghoo rish kuse veg dy filmyn bioghit, goaill stiagh Brother Bear (2003) liorish Walt Disney Animation Studios. Chammah's shen, skeayl eh magh albymyn aittys as haink eh magh ec cruinnaghtyn baanreydagh.
Ayns 2020, lurg brishey 23 bleeantyn voish filmyn jantys-bio, ren Moranis reih cloie ayns fillym eiyrtagh lesh Honey, I Shrunk the Kids, veagh enmyssit Shrunk.
Barry Keoghan
She aghteyr Yernagh eh Barry Keoghan (ruggit er 18 Jerrey Fouyir 1992). Ta enney mie er son e phaartyn er y scaailan, goaill stiagh cloiaghyn ayns scannaneyn seyrey as ard-scannaneyn. Ayns 2020, v'eh rang-oardit ec earroo 27 er rolley ny h-aghteyryn fillym Yernagh share liorish yn Irish Times.
Ghow ny filmyn leah echey stiagh filmyn lheid as '71 (2014), Mammal (2016), as Trespass Against Us (2016). Hooar eh moylley ayns 2017 son e paartyn ayns Dunkirk (2017) liorish Christopher Nolan, as The Killing of a Sacred Deer (2017) liorish Yorgos Lanthimos, as hooar eh enmyssaght da'n Independent Spirit Award son y fillym jerrinagh. Chammah's shen, chloie eh ayns American Animals (2018), Calm with Horses (2019), raad hooar eh enmyssaght son Aundyr BAFTA son yn Aghteyr Share ayns Paart Co-hassooagh, as The Green Knight (2021). Ayns 2021, chloie eh Druig'sy fillym Eternals. Ayns 2022 chloie eh ayns The Banshees of Inisherin liorish Martin McDonagh, raad chossyn eh Aundyr BAFTA son yn Aghteyr Share ayns Paart Co-hassooagh as hooar eh enmyssaghtyn son Golden Globe as Aundyr Academy son yn Aghteyr Co-hassooagh Share.
Ta enney mie er chammah son e phaartyn çhellveeish, goaill stiagh y drama Love/Hate (2013) liorish RTÉ as y vyn-straih Chernobyl (2019) liorish HBO. She ambassadeyr da Dior eh Keoghan as Barretstown.
Yn Awin Doo
Ta'n Awin Doo (River Dhoo) ny h-awin ayns mean Vannin. T'ee toshiaghey ayns Marooney as roie shiar dys Doolish trooid y ghlion meanagh. Ta'n awin goll trooid ny baljyn beggey Greebey, Balley ny Croshey, Glion Vian, as Mwyllin Doo Aah. Eddyr Mwyllin Doo Aah as Doolish, ta'n awin çheet ry cheilley lesh y Ghlass as t'ad ry cheilley cur Awin Ghoolish er bun. Ta'n awin mygeayrt 10.5 km er lhiurid.
Americaanee
She seyraanee as ashoonee ny Steatyn Unnaneysit ad Americaanee (Americans).
Dua Lipa
She arraneyder as screeudeyr arrane Sostynagh ee Dua Lipa (ruggit er ). Ta reamys eddyr-ghooagh eck as t ee mie er enney son e sheean disco-pop-chiaull. Ta Lipa er gheddyn ram accolaidyn, goaill stiagh shey Aundyr Brit, tree Aundyr Grammy, tree Aundyr Kiaullee iHeartRadio, shey Aundyr Global, 11 Aundyr MTV, Aundyr Kiaull Americaanagh, tree Aundyr Crootagh YouTube, as daa recortys Guinness World Records.
Erreish j'ee gobbraghey myr craishteyder, ren ee fo-screeu marish Warner Bros. Records ayns 2014 as ren ee skeaylley magh e chied albym fo'n ennym eck ayns 2017. Hie yn albym er roshtyn gys y trass ynnyd er Kaart Albymyn y RU as she bun hoght singylyn v'eh, goaill stiagh "Be the One", "IDGAF", as y singyl hie stiagh 'sy chied ynnyd 'syn RU "New Rules".
Haink e singyl "One Kiss" (marish Calvin Harris) voish 2018 stiagh 'sy chied ynnyd 'sy Reeriaght Unnaneysit. Ayns 2019, ren ee cosney Aundyr Grammy son yn Ellyneyr Noa Share chammah's Aundyr Grammy son y Recortyssey Daunse Share son e co-obbraghey Silk City "Electricity". Ny s'anmey 'sy vlein cheddin, ren Lipa skeaylley magh "Don't Start Now" myr yn ard-hingyl voish e nah albym seyrlann, Future Nostalgia (2020). Haink eh stiagh 'sy nah ynnyd 'sy Reeriaght Unnaneysit as ayns ny Steatyn Unnaneysit.
Steat Seyr Lippe
By steat Germaanagh va currit er bun lurg mooghey Phrinsaght Lippe jeeragh ny yei Irree Magh ny Germaan 'sy vlein 1918 eh Steat Seyr Lippe (Freistaat Lippe).
Lurg y Nah Chaggey Mooar va Lippe currit reesh er bun, agh haink jerrey rish y hene-reiltys shen ayns Jerrey Geuree 1947 tra ren y reiltys cahnagh Goaldagh covestey Lippe stiagh ayns steat noa yn Rhine Hwoaie-Westfalen va currit er bun tree meeghyn roish shen. Ren ny Goaldee cur shiartanse dy champyn cahnagh er bun 'sy Rhine Hwoaie-Westfalen, goaill stiagh fer va currit er bun çheusthie jeh shenn joaraghyn Steat Seyr Lippe.
Logh ny Moddee
She balley reiragh Ooist y Twoaie eh Logh ny Moddee (Loch nam Madadh, Lochmaddy). Ta'n balley ny hoie er Ooist y Twoaie ayns ny h-Ellanyn Heear, Nalbin. T'eh soit ec kione branlaig as, er oyr y chroo dooghyssagh creggagh ayn, cha nel balley elley erbee er y choose hiar jeh'n ellan - foddey veih ny baljyn beggey ayns yn ayrn ny smoo pobbylagh ayns sheear Ooist y Twoaie.
Interstellar (scannane)
She scannane far-skeealaght heanse ard-skeealagh eh Interstellar t'er ny screeu, stiurey as gientyn liorish Christopher Nolan. T'ad Matthew McConaughey, Anne Hathaway, Jessica Chastain, Bill Irwin, Ellen Burstyn, Matt Damon, as Michael Caine ny h-ard-chloiederyn 'sy scannane. Ta'n scannane bunnit ayns traa jee-launyssagh ry-heet raad ta'n dooieaght streppey as geearree tannaghtyn bio. Ta'n scannane lhiantyn possan shiaulteyryn rollageagh ta jurnaaghey trooid towl beishteig faggys da Sarn as shirrey balley noa da'n dooieaght.
Ren ny braaraghyn Christopher as Jonathan Nolan screeu y cloie-screeu as eh bunnit er script ren Jonathan lhiassaghey sheear ayns 2007. Ren Christopher gientyn Interstellar marish e ven heshee, Emma Thomas, liorish nyn golught gientyn Syncopy, as marish Lynda Obst liorish Lynda Obst Productions. Va Kip Thorne, fishigagh sheiltynagh ass Caltech as lauryssagh Nobel ayns Fishig ayns 2017, ny ard-ghienteyder. Ren Thorne cloie myr coyrlagh sheansagh as ren eh screeu lioar kianglagh, The Science of Interstellar. Ren Paramount Pictures, Warner Bros. Pictures, as Legendary Pictures cur argid rish y scannane. Hoshee yn fotograafaght ayns 2013 jeianagh ayns Alberta, yn Eeslynn as Los Angeles.
Hie Interstellar magh er skeaylley da'n chied cheayrt er 26 Jerrey Fouyir 2014 ayns Los Angeles, California. Hooar y scannane baghteyryssyn jarrooagh son y chloie-screeu, y stiurey, ny cooishyn, ny cluicyn reayrtagh, y chiaull, y cloie, as gloyr-vian. Chammah's shen, t'eh er gheddyn ard-voylley ass y phobble sheansagh son y chiartys sheansagh as soilshaghey magh yn ishig rollageagh sheiltynagh. Va Interstellar enmyssit son queig aundyr ec Aundyryn Academy, as ren eh cosney yn Aundyr son ny Cluicyn Reayrtagh Share, mastey ram accolaidyn elley.
Armys Nerin
Ta armys Nerin jeant seose jeh claasagh airhey lesh strengyn as daah argid orroo er cooylrey gorrym. She cowrey heraldagh Nerin y chlaasagh. T'eh ry akin er yn armys v'er ny recortyssey dy h-oikoil myr armys steat Nerin er 9 Sauin 1945.
Daugavpils
She caayr er brooinyn yn awin Daugava eh Daugavpils (Latvish son "Cashtal Daugava"). T'eh ny nah chaayr smoo 'sy çheer lurg Rīga as t'eh ny hoie mysh 230 km çheu hiar yiass veih'n phreeu-valley.
Awin Cholby
Ta Awin Cholby (Colby River) ny h-awin ayns jiass Vannin. Ta'n awin toshiaghey mygeayrt 3.5 km çheu heear yiass veih Baarool Jiass as t'ee roie veih'n twoaie dys y jiass trooid Colby as Glion Cholby. Ta'n awin jannoo jerrey ayns Baie Phoyll Vaaish ec Kione Traie mychione 1 km çheu yiass veih Colby.
Flushed Away
She scannane aittys contoyrtys voish y vlein 2006 ta bioghit lesh co-earrooder eh Flushed Away. V'eh stiurit ec David Bowers as Sam Fell, gientit ec Cecil Kramer, David Sproxton, as Peter Lord, as screeuit ecy Dick Clement, Ian La Frenais, Chris Lloyd, Joe Keenan as Will Davies. V'eh ny scannane jerrinagh DreamWorks Animation va co-ghientit marish Aardman Animations lurg Chicken Run (2000) as Wallace & Gromit: The Curse of the Were-Rabbit (2005), as ny chied scannane Aardman va jeant lesh bioghys CGI. Ta'n scannane goaill stiagh gooyn Hugh Jackman, Kate Winslet, Shane Richie, Bill Nighy, Andy Serkis, Ian McKellen as Jean Reno.
Mark Ruffalo
She aghteyr as immeeaghtagh çhymmyltaghtoil Americaanagh eh Mark Alan Ruffalo (ruggit er 22 Sauin 1967). Hoshee eh cloie ayns ny 1990yn leah as haink enney er da'n chied cheayrt lesh yn obbyr ren eh 'sy chloie This Is Our Youth (1998) liorish Kenneth Lonergan as 'sy scannane drama You Can Count on Me (2000). Hie eh er oaie cloie ayns ny h-aittyssyn romansagh 13 Going on 30 (2004) as Just like Heaven (2005) as ayns ny scannaneyn creauagh In the Cut (2003), Zodiac (2007) as Shutter Island (2010). Hooar Ruffalo enney eddyr-ashoonagh tra ren eh cloie Bruce Banner/Hulk ayns ny scannaneyn far-feniagh Marvel The Avengers (2012), Iron Man 3 (2013), Avengers: Age of Ultron (2015), Thor: Ragnarok (2017), Avengers: Infinity War (2018), Captain Marvel (2019), Avengers: Endgame (2019), as Shang-Chi and the Legend of the Ten Rings (2021), chammah as 'sy straih scannane lesh Disney+ She-Hulk: Attorney at Law (2022). Ayns 2019, ren Ruffalo co-ghientyn as cloie ayns Dark Waters.
Hooar Ruffalo enmyssaghtyn son Aundyr Academy son yn Aghteyr Co-hassooagh Share tra ren eh cloie toyrtyssagh sheel 'sy drama aittys The Kids Are All Right (2010), Dave Schultz 'sy scannane beashnyssagh Foxcatcher (2014), as Michael Rezendes 'sy drama Spotlight (2015). Chossyn eh Aundyr y Screen Actors Guild son yn Aghteyr Share ayns Scannane Çhellveeish tra ren eh cloie screeudeyr aeragh as immeeaghtagh 'sy scannane drama çhellveeish The Normal Heart (2015), as Aundyr Primetime Emmy son yn Aghteyr Toshee Ard-yindyssagh ayns Straih Chaglit ny Scannane son e phaart dooblit 'sy vyn-straih I Know This Much Is True (2020). Car y choorse bea echey, ta Ruffalo er ny ve enmyssit son un Emmy, un Grammy, un Oscar, as un Tony.
Bianca Beauchamp
She craishteyder feddish Canadagh ee Bianca Stéphanie Beauchamp (ruggit er 14 Jerrey Fouyir 1977). T'ee goll er enney son e craishtey drualtagh, an-ghraagh as latex.
Eliezer Ben-Yehuda
She fockleyreyder as reagheyder pabyr-naight Litvakagh va Eliezer Ben-Yehuda. She spyrryd deiyragh v'eh er son aavioghey yn Ewnish 'syn eash noa-emshyragh eh. Rug Ben-Yehuda er 7 Jerrey Geuree 1858 ayns Lužki 'sy Velaroosh noa-emshyragh (Kiannoortys Vilna ayns Impiraght ny Roosh y lhing shen) myr Eliezer Yitzhak Perlman (אליעזר יצחק פערלמאן). Tra v'eh tree bleeaney d'eash, ren eh goll er cheder raad ren eh studeyrys er yn Ewnish as y Vible. She cliaghtey cadjin v'eh shen mastey Ewnyn yn Oarpey Hiar ec y traa shen. Tra v'eh 12 vlein d'eash va ayrnyn mooarey jeh'n Torah, y Mishna as y Talmud lhaiht echey. Va ny paarantyn echey jerkal dy jed eh ny rabbi as ren ad cur eh gys yeshiva. Ren eh studeyryssyn er yn Ewnish henndeeagh ayn as va screeunyn seihlltagh y toilsheraght 'syn Ewnish foshlit roish. Ren eh studeyryssyn ny s'anmey er y Rangish, y Ghermaanish, as y Rooshish as v'eh currit gys Dünaburg son tooilley ynsee. Hoshee eh lhaih y pabyr-naight Ewnish HaShahar raad haghyr eh er y Teionaght as ren eh kiangley aavioghey yn Ewnish ayns Eretz Israel rish unnaneyssey Ewnyn y Dowan.
Tra hooar eh yn cheim echey hie eh gys Paarys as eh jannoo studeyryssyn ayns Ollooscoill Sorbonne. Ren eh studeyryssyn er shennaghys as politickagh y Niar Veanagh, agh she yn Ewnish hie dy mooar er. Va'n Ewnish goll er ymmyd myr çhengey loayrit mastey ny scollagyn shen as ren ny coloayrtyssyn shen shickyraghey dy nee eie yn-jannoo eh aavioghey yn Ewnish myr çhengey yn ashoon. Hannee eh ayns Paarys feie kiare bleeaney.
'Sy vlein 1881 hie Ben-Yehuda gys y Phalasteen va fo stiurey yn Impiraght Ottomanagh as ren eh cummal ayns Jerusalem. Hoshee eh gobbraghey myr ynseyder ayns scoill yn Alliance Israelite Universelle. Hoshee eh lhiassaghey çhengey noa as y dean echey ish y chur ayns ynnyd y Ewdish as dagh abbyrt ardjynagh elley myr mean y choloayrtys laaoil mastey ny h-Ewnyn ren aliyah veih dagh corneil y Dowan. Ren eh coontey dy nee shimbosh v'ayn 'sy Ewnish as y Teionaght.
Phoose Ben-Yehuda daa cheayrt, rish daa huyr. Hooar e chied ven, Devora (née Jonas), baase myr eiyrtys er y ghorley shymlee 'sy vlein 1891 as queig cloan oc. She yn yeearree s'jerree v'eck dy nee Ben-Yehuda poosey rish e shuyr, Paula Beila. Beggan lurg baase e chied ven, hooar troor jeh ny paitçhyn echey baase myr eiyrtys er y diftheyr çheusthie lhing jeih mee. Shey mee ny s'anmey, phoose eh rish Paula, as ren ee doltey yn ennym Ewnish "Hemda".
Hrog eh yn chied vac echey, Ben-Zion Ben-Yehuda, lane 'sy Ewnish. Cha row çhengey elley erbee foshlit da tra v'eh ny aegid. She eshyn va'n chied loayreyder dooghyssagh jeh'n Ewnish noa-emshyragh.
Coorse earisheyraght
She reagheyder va Ben-Yehuda er ram pabyryn-naight Ewnish: HaZvi, Hashkafa as HaOr. Va HaZvi doont feie blein myr eiyrtys er y staanys veih'n voodeeys feer-chiart-chredjuagh ayns Jerusalem as ad shassoo noi ymmyd yn Ewnish, y çhengey chasherick oc, son coloayrtyssyn cadjin laaoil.
Fockleyrys
left|thumb|Eliezer Ben-Yehuda gobbraghey She peiagh mooar va Ben-Yehuda ayns bunneeaght Ving ny h-Ewnish (Va'ad HaLashon), ny Colleish ny h-Ewnish y lhing ain. She Ben-Yehuda va'n ughtar jeh'n chied 'ockleyr Ewnish noa-emshyragh as haink er dy ve enmyssit "aaviogheyder" yn Ewnish, gyn bwooise er y staanys noi kuse d'ocklyn va crooit echey. Haink er kuse vie jeh ny focklyn shen dy ve ymmydit 'sy çhengey, agh cha daink y raah cheddin er kuse elley jeu — mysh 2,000 fockle. She badura va'n fockle echey er son traase, agh ta Ewnisheyryn jeu gymmydey yn fockle agvania.
Baase as kelloorey
Er 16 Nollick 1922 hooar Ben-Yehuda baase myr eiyrtys er y ghorley shymlee, gorley v'echey er feie y chooid smoo jeh'n theihll echey. V'eh oanluckit er Cronk Olive ayns Jerusalem. Haink ny smoo na 30,000 dy 'leih gys e hirveish merriu.
Ren Ben-Yehuda troggal thie er son e lught-thie ayns y nabooys Talpiot, Jerusalem, agh hooar eh baase tree mee roish my row'n troggalys jeant. Ren e ven Hemda cummal ayn er feie mysh 30 bleeaney. Jeih bleeaney lurg e baaish, ren e mac Ehud astreeaghey bargane screeuee yn thie gys baljaght Jerusalem ry hoi crooaght thie tashtee as ynnyd studeyrys. Fy yerrey, v'eh lhiggit magh er eeasaght gys possan agglishagh veih'n Ghermaan as ren ad cur ynnyd er bun son arryltee Ghermaanagh. She ynnyd co-choyrle as thie oast t'ayn jiu ta fo reirey yn çheshaght Ghermaanagh Aktion Sühnezeichen Friedensdienste (Germaanish son "Immeeaght Hirveish Aachaarjys ry hoi'n Çhee") as ad reaghey keirdlannyn, shemminaareyn as claareeyn ulpan 'sy Ewnish.
Baie ny Biscaayn
right|thumb|300px|Ta Baie ny Biscaayn (eddyr mean as bun y chaslys-çheerey) ny hoie çheu yiass veih'n [[Yn Vooir Cheltiagh|Vooir Cheltiagh, çheu hwoaie veih coose yn Spaainey as çheu heear veih coose y Rank.]] She lhoob ny baie jeh'n Cheayn Sheear eh Baie ny Biscaayn (Bay of Biscay; Golfo de Vizcaya ny Mar Cantábrico ny s'menkey; Bizkaiko golkoa; Pleg-mor Gwaskogn; Golfe de Gascogne; Golf de Gasconha). T'eh ny lhie çheu yiass veih'n Vooir Cheltiagh, as t'eh sheeyney my yiass veih Brest 'sy Vritaan, rish coose heear y Rank gys y Çheer Vascagh raad t'eh cassey sheear rish coose hwoaie yn Spaainey gys Meayll Ortegal 'sy Ghaleesh. Ta ennym queiggey y Viscaayn currit er y vaie.
Ta'n baie 1,744 m er mean-diunid as t'eh 5,049 m er diunid ec y voayl s'diuney. T'eh mysh 225,000 km2 er eaghtyr.
Madison Welch
She aa-chraishteyder drualtagh as aa-chaillin Page 3 Sostynagh ee Madison Welch (ruggit er 27 Luanistyn 1988). V'ee ry-akin dy mennick ayns earishlioaryn fir lheid as Zoo Weekly.
Ayns 2011, chloie Welch paart y "Ven Cheylley" 'sy scannane fansee Your Highness liorish Danny McBride.
Seionaght
right|thumb|Çhaghteryn ec [[Yn Chied Chohaglym Seionagh|y chied Chohaglym Seionagh ayns Basel, yn Elveeish, 'sy vlein 1897.]] right|thumb|Brattagh Israel; va'n brattagh shoh doltit myr cowrey yn Ghleashaght Heionagh ayns ny 1890yn. She cummey jeh'n ashoonaghys Ewagh ta shassoo son steat er lheh da ny h-Ewnyn ayns Eretz Israel ee yn Teionaght (, Tsiyonut). Ta Seionee credjal dy lhisagh dagh Ew freayll yn enney Ewagh oc. T'ad shassoo noi lheie ny h-Ewnyn rish sheshaghtyn elley as t'ad credjal dy lhisagh dagh Ew goll er ash gys Israel as y dean ayn na ny h-Ewnyn y chur ayn myr tromlagh 'syn ashoon oc, as ny h-Ewnyn y heyrey veih'n lhiettrimys, y lhiehlaghys as y dowilghreim noi-ewnagh. Dirree yn Teionaght 'syn Oarpey veanagh as 'syn Oarpey hiar 'sy 19oo eash myr gleashaght aavioee ashoonagh as tammylt veg ny lurg ren y chooid smoo jeh ny fir hoshee 'sy ghleashaght kiangley yn dean oc rish bunneeaght steat Ewagh 'sy Phalasteen, ard va fo stiurey yn Impiraght Ottomanagh ec y traa shen. Jiu, ta'n Teionaght moylley er son y steat Ewagh.
Ta fendeilee yn Teionaght gra dy nee gleashaght heyrey ashoonagh t'ayn ta moylley çheet er ash possan sheshoil skeaylt gys y çheer ghooie oc. Agh ta cremeyderyn y Teionaght gra dy nee eie-oaylleeaght choloinagh ny chynneeagh t'ayn as ee jeant seose jeh'n choloinaghys cummalagh as glenney kynneeagh ny Palasteenee. Er yn oyr shen ta'n staanys noi'n Teionaght goaill stiagh cummaltyssyn Israelagh neu-leighoil ayns ny thallooyn Palasteenagh, y glackey thallooin as y raghlid noi ny Palasteenee. Ansherbee, ta cremeyderyn y noi-Heionaght gra dy nee cummey yn noi-Ewaghys t'ayn ayns condaigys noi'n Teionaght.
Ankiniz
She commyoon 'sy rheynn Liger-Atlantel ayns shiar hwoaie yn Rank eh Ankiniz (Ancenis). She fo-veoiraght y rheynn t'ayn.
Va paart mooar shendeeagh echey myr ynnyd ogheragh er y raad gys preeu-valley shendeeagh y Vritaan, Naoned, ta ny lhie mysh 35 km çheu heear.
Baljyn as caayryn lannoonit
Ta Ankiniz goll er lannooney rish:
Prinsaght Lippe
By steat 'sy Ghermaan eh Prinsaght Lippe (ny Lippe-Detmold ny s'anmey, as reesht myr Lippe). V'eh soit eddyr yn awin Weser as y chooid iar yiassagh jeh Keyll Teutoberg.
Shennaghys
By eh Bernhard I bunneyder y steat haink dy ve enmyssit myr Prinsaght Lippe. Hooar eh yn thalloo myr gialdynys veih Lothar Röttgering III, Impir Romanagh Bannee as Ree ny Germaanee 'sy vlein 1123. Ren Bernhard I doltey yn enmys "Çhiarn Lippe". Ren lught eiyrtyssagh eiraghey as geddyn shiartanse dy choondaeghyn. By eh yn Çhiarn Simon V ren cur sheese ersyn hene myr eearley.
Hooar Eearlaghyn Lippe-Detmold yn enmys "Flah yn Impiraght" 'sy vlein 1789.
Tammylt beg lurg haink er y steat dy ve ny chooid jeh Impiraght ny Germaan 'sy vlein 1871, haink jerrey lesh y linney Lippe-Detmold er 20 Jerrey Souree 1895. Myr eiyrtys er shen haghyr argane eiraght eddyr y phrinsaght gherroil Schaumburg-Lippe as y linney Lippe-Biesterfeld. Va'n argane reaghit 'sy Whaiyl Impiroil ayns Leipzig 'sy vlein 1905 tra va ny thallooin gialdit rish y linney Lippe-Biesterfeld. Derrey yn tra shen cha row kiondeeaght hallooin ec y linney shen.
Haink jerrey rish Prinsaght Lippe er 12 Sauin 1918 tra dirree Leopold IV ass, as haink er Lippe dy ve ny Steat Seyr. 'Sy vlein 1947 va Lippe mestit rish steat y Rhine Hwoaie-Westfalen.
Tamala Jones
She ben-aghteyr Americaanagh ee Tamala Reneé Jones (ruggit er 12 Sauin 1974). Ta enney urree son e paartyn ayns filmyn lheid as Booty Call, The Wood, Kingdom Come, The Brothers, as What Men Want. Ta e paartyn mooarey goaill stiagh Tina, karacteyr aafilleydagh ayns Veronica's Closet; Bobbi Seawright ayns For Your Love; as Lanie Parish'sy drama kimmeeys Castle liorish ABC.
Yn Tasmaan
She steat as ellan Austrailagh ee yn Tasmaan (Tasmania). T'ee ny soie 240 km çheu yiass veih mooarheer yn Austrail as t'ee scarrit voee liorish Keyllys Bass. Ta'n steat goaill stiagh yn ellan hene - y 26oo ellan smoo er y theihll - as ny h-ellanyn mygeayrt-y-mooee. Ta ny smoo na 500,000 deiney cummal 'sy steat, as ta begnagh lieh-chooid jeh'n phobbyl cummal ayns rheynn mooar Hobart. Ta'n Tasmaan 68,401 kilomeaderyn kerrinagh er eaghtyr as ta'n ard-ellan coodaghey 62,409 kilomeaderyn kerrinagh.
She Hobart y preeu-valley as y chaayr smoo 'sy steat, as t'eh goaill stiagh ny h-ardjyn Caayr Hobart, Caayr Glenorchy, as Caayr Clarence, as dy mennick ta'n fo-valley Kingston (cooid jeh Baljaght Kingborough) coontit myr cooid jeh ard Hobart Mooar. Ta buill chummaltagh vooarey goaill stiagh Launceston 'sy twoaie as Devonport as Burnie 'sy neear hwoaie. Ta'n ellan fo-antarctagh Ellan Macquarie currit fo reirey yn steat myr cooid jeh'n ard gurneilys ynnydagh Coonseil Ghlion Huon.
Amalthea (eayst)
She eayst Jupiter eh Amalthea. Ta'n trass cruinlagh s'niessey mygeayrt Jupiter echey mastey ny h-eaystyn ennit as v'eh ny wheiggoo eayst ve feddynit magh. Rere shen, t'eh enmyssit Jupiter V myrgeddin. Chammah's shen, t'eh ny wheiggoo eayst smoo mastey eaystyn Jupiter, lurg ny kiare eaystyn Galileagh. Ren Edward Emerson Barnard feddyn magh yn eayst er 9 Mean Fouyir 1892 as d'enmyssee eh yn eayst ass Amalthea voish y feayn-skeealleydaght Ghreagagh. She Amalthea va'n fo-phlanaid najooragh jerrinagh ve feddynit magh liorish baghtyn reayrtagh jeeragh; va dagh eayst elley feddynit magh liorish fotografeeaght ny jallooaghey bun-earrooagh.
Ta cruinlagh çhionn ec Amalthea as t'eh ny lhie çheusthie jeh oir vooie Fainney Sneeuane Amalthea ta crooit liorish joan ta ceaut magh ass eaghtyr Amalthea. Veagh Jupiter ry-akin 46.5 keimyn er crantessen voish eaghtyr Amalthea. She Amalthea yn eayst smoo mastey eaystyn sthie Jupiter as ta cummey meereiltagh as daah ruyagh echey. T'eh er credjal dy vel eh jeant ass rio doralagh as mooadyn gyn fys jeh stooghyn elley. Ta e chummaghyn thallooin goaill stiagh tuill vuillee vooarey as dreeyminyn.
Va jallooyn jeh reayn çhionn er Amalthea goit ayns 1979 liorish ny siyn spoar Voyager 1 as 2, as liorish y chruinneyder Galileo ayns ny 1990yn.
Ammyr Vristol
right|thumb|300px|Caslys-çheerey Ammyr Vristol right|thumb|Fer jeh ny droghadyn ta goll tessen yn ammyr. She gullad vooar y Vretyn Vooar ta scarrey Bretyn Yiass veih Devon as Somerset ayns sheear yiass Hostyn ee Ammyr Vristol (Bristol Channel, Môr Hafren). T'ee sheeyney magh veih inver yiass Awin Hafren sheear gys y Vooir Cheltiagh. Ta ennym y chaayr Bristol currit er yn ammyr. T'ee 30 mi (50 km) er lheead ec y voayl s'lhea.
Ta ayrnyn liauyrey y choose er dagh çheu yn ammyr enmyssit myr Coose Eiraghtagh, goaill stiagh Exmoor, Baie Bideford, Gob Hartland, Ellan Lundy, Morgannwg, Lieh-innys Gŵyr, Sir Benfro Yiass as Innys Bŷr.
Maude Apatow
She ben-aghteyr Americaanagh ee Maude Annabelle Apatow (ruggit er 15 Nollick 1997). Ta enney share urree son e paart myr Lexi Howard 'sy straih drama Euphoria (2019–present) liorish HBO.
She ish y neen shinney lesh y jantagh fillym Judd Apatow as y ven-aghteyr Leslie Mann. Hoshee Apatow yn coorse eck cloie neen karacteyryn e maayrey ayns filmyn e ayr Knocked Up (2007), Funny People (2009), as This Is 40 (2012).
Hooar Apatow enney s'odjey er son e paartyn ayns ny filmyn Other People (2016), The House of Tomorrow (2017), Assassination Nation (2018), as The King of Staten Island (2020), as 'sy vyn-straih Hollywood (2020) liorish Netflix.
Parlamaid Vretin
She çhionnal ashoonagh jeeveanit eh Parlamaid Vretin (Senedd Cymru, Welsh Parliament) ta jannoo slattyssyn ayns Bretyn. Ta 60 olteynyn ayn, as adsyn nyn Olteynyn y Hionnal, ny OÇyn (Baarle: Assembly Member, AM, Bretnish: Aelod y Cynulliad, AC / Aelod Seneddol, AS). T'ad er nyn reiy er son kiare bleeantyn fo corys tooilley oltenyn: ta 40 jeu nyn ynnydee rheynnyn-reih ny çheerey er nyn reih liorish corys yl-raght, as 20 jeu nyn ynnydee queig ardjyn reihyssagh rere corys tuarastyl choreiragh d'Hondt.
Sophia Bush
She ben-aghteyr as immeeaghtagh Americaanagh ee Sophia Anna Bush Hughes (ruggit er 8 Jerrey Souree 1982). Chloie ee Brooke Davis 'sy straih drama One Tree Hill (2003–2012) liorish The WB/CW, as Erin Lindsay 'sy straih drama poleen Chicago P.D. (2014–2017) liorish NBC. She gienteyder as roltag 'sy phaart toshee, Dr. Samantha "Sam" Griffith, v'ee 'sy drama lheihys Good Sam (2022).
Ta Bush er ny chloie ayns filmyn chammah, goaill stiagh John Tucker Must Die (2006), The Hitcher (2007), The Narrows (2008), Chalet Girl (2011), Marshall (2017), Acts of Violence (2018), as Incredibles 2 (2018). Ta enney mie urree chammah son e obbyr vialagh as e immeeaghtys sheshoil, goaill stiagh son y ghleashaght Time's Up as DoSomething.org.
Sam Neill
She aghteyr, stiureyder, gienteyder, as screeudeyr scannane Seelynnagh Noa as Yernagh Hwoaie eh Nigel John Dermot "Sam" Neill (ruggit er 14 Mean Fouyir 1947).
Va Neill ruggit 'syn Omee, Nerin Hwoaie, agh ren eshyn as e lught thie arraghey dys Christchurch, y Teelynn Noa, ayns 1954. Haink enney mooar er marish e huarystal 'sy scannane 1977 Sleeping Dogs, as hie eh er oaie cloie ard-phaartyn ayns ny scannaneyn My Brilliant Career (1979), Omen III: The Final Conflict, Possession (y daa jeu ayns 1981), A Cry in the Dark (1988), Dead Calm (1989), The Hunt For Red October (1990), as The Piano (1993). Haink ard-enney eddyr-ashoonagh er myr Dr. Alan Grant ayns Jurassic Park (1993), paart aafilleydagh echey reesht ayns Jurassic Park III (2001) as Jurassic World Dominion (2022).
Çheumooie jeh ny scannaneyn, ta Neill er chloie ayns ram straihyn çhellveeish, goaill stiagh Reilly, Ace of Spies (1983), The Simpsons (1994), Merlin (1998), The Tudors (2007), Crusoe (2008–2010), Happy Town (2010), Alcatraz (2012), Peaky Blinders (2013–2014), as Rick and Morty (2019). Chammah's shen, t'eh er hebbey as insh ram scannaneyn feanishagh.
Yn Glass
Ta'n Glass (River Glass) ny h-awin ayns mean Vannin. T'ee toshiaghey faggys da Kolrinn mygeayrt 10 km çheu hwoaie veih Doolish. Ta'n awin roie trooid Glion Voaldyn Heear as t'ee çheet ry-cheilley lesh yn Awin Doo faggys da Doolish (raad ta'n ennym Awin Ghoolish currit er y daa awin). Ta'n awin mygeayrt 8.5 km er lhiurid.
Ellan ny Nollick
She thalloo yn Austrail 'sy Cheayn Injinagh ee Thalloo Ellan ny Nollick (Territory of Christmas Island). T'ee ny soie 2,600 km heear hwoaie veih'n chaayr Austrailagh Perth.
Lhiass-chiannoort Vannin
She ynnydagh persoonagh Hiarn Vannin eh Lhiass-chiannoort Vannin ny Fo-chiannoort Vannin (Baarle: Lieutenant Governor of the Isle of Man). Myr shen, she ynnydagh Ard-Ree ny Reeriaght Unnaneysit t'ayn. Ta'n Lhiass-chiannoort er ny phointeil liorish barrant yn Ard-Ree, lesh coyrle Screeudeyr Steat son Cooishyn Bunraghtoil. Ta traa yn oik choud's saillish yn Ard-Ree, agh shen queig bleeantyn dy cadjin. Ta'n barrant soilshaghey y paart dy lheead as loayrt er feme y Lught Thie Reeoil as yn Ard-Ree yn chur er oaie, chammah's maynrys y theay.
She E Ooilley-Niartallys y Reejerey Richard Gozney y Lhiass-chiannoort t'ayn, veih 27oo Boaldyn 2016.
Haink Slattys Aaghreim Ellan Vannin 1765 lurg co-unnaneys Nalbin as Sostyn ayns 1707 as skeaylley ard-whaiyl ny h-Albey. Ayns 1800 cho-unnanee Bretyn Vooar as Nerin, lesh skeaylley ard-whaiyl ny h-Erin myrgeddin.
Lesh creck parteeas Duke Atholl da'n Chrooin eddyr 1826 as 1829, v'ad jannoo eab Mannin y hayrn stiagh 'sy steat unnaneyssit noa. Agh va undinyssyn as cliaghtaghyn ard-whaiylagh ny h-ellan shassoo noi lheid y chaghlaa. Kyndagh rish shen, 'sy 19oo eash, ren y Reeriaght Unnaneyssit eab dy chur yn ellan fo corys reiltagh cadjin ny h-Ellanyn Goaldagh liorish caghlaa ny saaseyn coloinagh v'ayn er-e-hon.
Va laue mooar ec paart y Lhiass-chiannoort 'syn eab, ga dy row Y Kiare as Feed shassoo noi, as shen ny smoo ny rieau lurg da çheet dy ve reiht ec y theay ayns 1867.
Ayns 2004, choyrlee Bing ny Reillyn Bunraghtoil dy lhisagh ad aaenmys yn oik myr Barrantagh ny Benrein (Baarle: Queen's Commissioner) (ny Barrantagh ny Ree, King's Commissioner, rere feme) er y fa dy beagh yn ennym Lhiass-chiannoort/Lieutenant Governor "cur sleih çheumooie er lheh er shaghryn", bentyn rish pooar as currym y Lhiass-Chiannoort, as corys reiltagh Vannin.
Shennaghys
Erreish da'n Slattys Aaghreim, phointeil y Chrooin Kiannoort er son dy stiurey yn Ellan. Va fer ynnyd ec yn oikagh as ad cur "Lhiass-chiannoort" er, agh neayr's 1830 haink enmys oikoil y Chiannoort hene y ve "Lhiass-chiannoort", ga dy row ad shen y ghiarrey dys "Kiannoort" dy mennick. Rish pointeil, va oardagh er y Chiannoort as Lhiass-chiannoort as eshyn soilshaghey magh ny va ry-yerkal oc, er son dy hickyraghey reiltys mie ny h-Ellan.
Haink eab mooar dy injillaghey phooar y Lhiass-chiannoort ayns 1907, tra hug y Kiare as Feed rolley aggyrtyn da'n Oik Sthie. V'adsyn goaill stiagh:
Haghyr beggan aachummey lesh shen, myr sampleyr, cur traa oik soit dy hiaght bleeantyn er yn oik, as aachummey y Choonceil Slattyssagh liorish cur stiagh fir er nyn reih ec y Chiare as Feed (lesh thannaghey cummaght y Lhiass-chiannoort orroo). Agh cha jagh ny pooaryn oc er injillaghey monney derrey ny 1960yn. Haghyr adsyn kyndagh rish brialtys er bunraght Ellan Vannin, er ny chur er bun liorish Lhiass-chiannoort Dundas ayns 1958. Ghow adsyn stiagh:
Ny yei shen, eer lurg da ny aachummaghyn shoh, va'n Lhiass-chiannoort ny heaghtyr Hinvaal, va ram currymyn kiannoortagh echey (goaill stiagh fir argidoil), as va cair jeih-aighney echey er ymmodee enmyssyn.
Ayns 1970, hug ad Bing Hinvaal er bun er son dy resoonaghey paart y Lhiass-chiannoort, as ren eh briwnys dy nod Oik Thie ny Reeriaght Unnaneyssit goaill ny smoo coyrle jeh Reiltys Vannin bentyn rish nyn bointeil; dy nod y traa oikagh goll er giarrey da queig bleeantyn; dy nod y Lhiass-chiannoort faagail dagh currym argidoil; as dy nod ny currymyn reiragh echey goll er cur da Buird Hinvaal.
Eer ny yei ny caghlaaghyn shen, va feer phooar ec y Lhiass-chiannoort. Myr sampleyr, v'eh reill harrish Quaiyl Tinvaal, pointeil shiartanse dy h-oikee, va stiurey ny meoir-shee echey, as v'eh freggyrtagh er son arraghey stiagh, kiedyn troailt as ashoonaght.
Ayns 1990, lesh cur er bun y corys reiltagh shirveishagh, d'injillee cummaght y Lhiass-chiannoort reesht. Hie y Choonceil Chiannoortagh er astyrt, as hug ad Coonceil ny Shirveishee 'syn ynnyd echey, gyn kiart erbee ec y Lhiass-chiannoort y ghoaill ayrn aynjee. Chammah's shen, ghow y Slattys Bunraght 1990 eaghtyrys Hinvaal ayns Doolish jeh, as hug ad Eaghtyrane Tinvaal 'syn ynnyd echey. Ayns 1992, hug ad y chooid smoo jeh ny paartyn reiragh echey da ny rheynnyn reiltys cooiey. Ayns 1993, hug y Slattys Poleen lane stiurey er as freggyrtys er son ny meoiryn-shee fo Rheynn Cooishyn Sthie.
Ayns Jerrey Fouyir 1993, hug magh Bing Bunraght as Kianglaghyn Mooie Choonceil ny Shirveishee y nah choontys shallidagh oc er cooishyn bunraghtoil ry-heet. Er lhieu, b'ghoillee eh fakin dy beagh vondeish erbee ry-gheddyn liorish scughey pooar erbee jeh'n Lhiass-chiannoort.
Obbraghyn y Lhiass-chiannoort
Ga dy vel shiartase dy h-obbraghyn reiragh ec y Venrein as y Lhiass-chiannoort, ta obbyraghyn jeant ec Reiltys Vannin dy feer, er y fa dy vel kione y steat jean coyrle Choonceil ny Shirveishee ayns dagh cooish, faggys.
Ta'n Lhiass-chiannoort pointeil briwnyssyn ny h-Ellan, er lhimmey jeh'n Ard-vriw as y Nah Vriw, liorish obbraghey neuchrogheydagh. Chammah's shen, t'eh pointein Turneyr Theayagh Vannin as kuse dy h-oikee chrooinagh 'syn Agglish Hostyn. T'eh er coyrle y chur (er son ny Manninee) da Onnoryn vees goll er fogrey magh ayns Rolley Onnoryn y Vlein Noa as Rolley Onnoryn Laa Ruggyree ny Benrein, as ta currym echey bentyn rish enmys da Aundyr ny Benrein er son Shirveish Arryltagh as Aundyr ny Benrein er son Greinney Ventyraght.
<!-- ry-hyndaa
-- NY TA HEESE, T'EH ASS YNNYD-EGGEY OIK YN ARD-SCRUDEYR--
Shoh currymyn y Lhiass-chiannoort:
The Lieutenant Governor’s community role is by far the busiest. The Lieutenant Governor and his wife are patrons of many organisations and charities, and give their support and encouragement whenever there is an opportunity. Patronage of the Lieutenant Governor signals that an organisation is worthy of wide support. During most years, there will be many functions to attend all over the Island.